Merike Aarma

Merike Aarma (aastani 1972 Merike Tamverk; sündinud 26. juunil 1950) on eesti koorijuht ja muusikapedagoog.

Ta on lõpetanud 1969. aastal Tallinna Muusikakeskkooli klaveri erialal (Maie Aasa ja Bruno Luki õpilasena) ning 1974. aastal Tallinna Riikliku Konservatooriumi koorijuhtimise erialal (Harri Ilja klassis). 

Ta on kaitsnud Tallinna Pedagoogikaülikoolis magistritöö muusika alal "Johan Tamverki elu ja vaimulik helilooming 1925–1940" (2003, juhendajad Toomas Paul ja Kerri Kotta). Aastatel 2003–2009 õppis ta Tallinna Ülikoolis doktoriõppes (teadustöö teema: "Vaimulikud suurvormid Eesti ja Soome muusikas kahe maailmasõja vahelisel ajal").Merike Aarma Eesti Teadusinfosüsteemis. Vaadatud 21.09.2024.

Ta on töötanud Tallinna 22. Keskkoolis muusikaõpetaja ja koorijuhina (1973–1981) ning Tallinna Pedagoogikaülikooli koorijuhtimise eriala vanemõpetajana (1979–2000). 

Seejärel töötas ta Tallinna Ülikooli Haapsalu Kolledži metoodiku ja didaktikaõppejõuna (2000–2009). Alates 2002. aastast on ta olnud ühtlasi Tallinna Ülikooli muusikaosakonna koorijuhtimise eriala lektor, sh 2007–2012 dotsent. Ta on õpetanud muu hulgas dirigeerimist ning muusikaõpetuse teooriat ja didaktikat. 

Alates 2019. aastast õpetab ta Tallinna Rahvaülikoolis klaverimängu.Merike Aarma Tallinna Rahvaülikooli kodulehel. Vaadatud 21.09.2024.

Ta on juhatanud segakoori Kungla (1980–1983) ning Tallinna Ülikooli kammerkoori (1997–2013Koorijuht Merike Aarma: 16 aastat TLÜ kammerkooriga! Tallinna Ülikooli koduleht. 28.11.2013., sh 2003. aastast koos Aivar Leštšinskiga ja 2009. aastast koos Aarne Saluveeriga ja hiljem koos Sander Tammega). Alates 2014. aastast juhendab ta koos Raul Talmariga Tallinna Ülikooli Balti filmi, meedia, kunstide ja kommunikatsiooni instituudi segakoori.TLÜ BFMi segakoor Tallinna Ülikooli Balti filmi, meedia, kunstide ja kommunikatsiooni instituudi blogi. Vaadatud 21.09.2024.

Ta on 2004. aastast Eesti Koorijuhtide Liidu liige.

Isiklikku
Tema isa oli helilooja Johan Tamverk ja vend on helilooja Jüri Tamverk.

Tema abikaasa oli näitleja ja kultuuriajakirjanik Jüri Aarma; neil on poeg Kiur Aarma ja tütar Roosi-Mae Aarma.

Viited

Välislingid

Merike Aarma EE veebiversioonis

Kategooria:Eesti koorijuhid
Kategooria:Eesti muusikapedagoogid
Kategooria:Eesti Muusika- ja Teatriakadeemia vilistlased
Kategooria:Sündinud 1950